**Ulita hľadá nového kolegu alebo novú kolegyňu**

Dokedy: 28. február 2019

Kde: Bratislava

Kedy: nástup dohodou

Hlavnou činnosťou **Ulita o.z.** je realizácia programu **Komunitné centrum Kopčany** ktorý funguje od februára 2004. Program ponúka poradenské, voľnočasové a vzdelávacie aktivity s cieľom rozvíjať zručnosti, zvyšovať dostupnosť služieb pre deti a mladých ľudí a predchádzať náročným životným situáciám. V súčasnosti hľadáme novú posilu do tímu v podobe **sociálneho pracovníka**, respektíve **sociálnej pracovníčky**.

Náplň práce:

* priama práca s deťmi a mladistvými – vedenie preventívnych, vzdelávacích a voľnočasových aktivít v komunitnom centre Kopčany, terénna sociálna práca na sídlisku Kopčany, poradenstvo a administratívne úlohy s tým súvisiace. Komunikácia so školami a poradňami.
* reprezentačná funkcia – reprezentácia Ulity na dohodnutých pracovných stretnutiach, písanie článkov o zrealizovaných aktivitách. Organizovanie komunitných akcií, informovanie komunity o dianí v KC prostredníctvom sociálnej siete a posterov.

Čo požadujeme:

* VŠ vzdelanie v odbore sociálna práca
* prax v odbore alebo skúsenosti s prácou s deťmi a mládežou
* možnosť pracovať v popoludňajších a večerných hodinách 2 až 3-krát týždenne

Čo ponúkame:

* prácu na polovičný úväzok, fin. ohodnotenie 350 – 400 eur brutto (v závislosti od dĺžky praxe a stupňa VŠ vzdelania), v prípade záujmu od júla 2019 možnosť plného úväzku
* príjemný kolektív
* dynamickú, podnetnú a zmysluplnú prácu
* interné vzdelávanie a supervíziu

V prípade záujmu nás kontaktujte na adrese: ulita@ulita.sk a zašlite svoj životopis. Pohovory s vybranými uchádzačmi/kami budeme realizovať v priebehu februára 2019.

Viac o nás sa dozviete na : [www.ulita.sk](http://www.ulita.sk)

